Az Oktatási és Szociális Bizottság 13 igen szavazattal, tartózkodás és ellenszavazat nélkül az alábbi határozatot hozta:

**368/2016. (XII.14.) OSzB. sz. határozat**

1. Szombathely Megyei Jogú Város Közgyűlésének Oktatási és Szociális Bizottsága, Szombathely Megyei Jogú Város Önkormányzatának Szervezeti és Működési Szabályzatáról szóló 34/2014. (XI.3.) sz. Önkormányzati rendelete 52. § (2) bekezdés 33. pontjában foglaltak alapján, a Szombathelyi Egyesített Bölcsődei Intézmény és Családi Napköziben alkalmazandó élelmezési nyersanyagköltséget a 2017. április 1-jétől 2018. március 31-éig terjedő időszakra vonatkozóan - a 349/2015.(XII.7.) GVB. számú határozatban jóváhagyott nyersanyagértékkel azonos összegben - az alábbiak szerint javasolja megállapítani:

|  |  |
| --- | --- |
| **Étkezési forma** | **Élelmezési nyersanyag költség** |
| gondozott gyermek esetén (négyszeri étkezés) | 365 Ft |
| alkalmazott ebéd | 290 Ft |

A Bizottság a bölcsődei étkezés intézményi térítési díját a nyersanyagköltség általános forgalmi adóval növelt összegével megegyező összegben javasolja megállapítani.

1. Szombathely Megyei Jogú Város Közgyűlésének Oktatási és Szociális Bizottsága, Szombathely Megyei Jogú Város Önkormányzatának Szervezeti és Működési Szabályzatáról szóló 34/2014. (XI.3.) sz. Önkormányzati rendelete 52. § (2) bekezdés 33. pontjában foglaltak alapján, a Szombathelyen működő óvodákban, általános iskolákban, középiskolákban valamint kollégiumokban alkalmazandó „normál” étkeztetés nyersanyagköltségét a 2017. április 1-jétől 2018. március 31-éig terjedő időszakra vonatkozóan a 350/2015.(XII.7.) GVB. számú határozatban jóváhagyott nyersanyagértékkel azonos összegben, a diétás étkeztetés nyersanyagköltségét a szolgáltató javaslata szerint, az alábbi összegben javasolja megállapítani:

|  |  |  |
| --- | --- | --- |
| **Étkezési forma** | | **Élelmezési nyersanyag költség** |
| ***Óvodák*** | |  |
|  | tízórai | 75 Ft |
|  | ebéd | 250 Ft |
|  | uzsonna | 70 Ft |
|  | ***összesen*** | **395 Ft** |
|  |  |  |
| ***Általános iskolák*** | |  |
|  | tízórai | 107 Ft |
|  | ebéd | 304 Ft |
|  | uzsonna | 107 Ft |
|  | ***összesen*** | **518 Ft** |
|  |  |  |
| ***Középiskolák és kollégiumok*** | |  |
|  | reggeli, tízórai | 188 Ft |
|  | ebéd | 328 Ft |
|  | uzsonna, vacsora | 264 Ft |
|  | ***összesen*** | **780 Ft** |
|  |  |  |
| ***Óvodai diétás gyermeknorma*** | |  |
|  | tízórai | 89 Ft |
|  | ebéd | 300 Ft |
|  | uzsonna | 80 Ft |
|  | ***összesen*** | **469 Ft** |
|  |  |  |
| ***Általános iskolai diétás gyermeknorma*** | |  |
|  | tízórai | 131 Ft |
|  | ebéd | 364 Ft |
|  | uzsonna | 131 Ft |
|  | ***összesen*** | **626 Ft** |
|  |  |  |
| ***Középiskolai és kollégiumi diétás gyermeknorma*** | |  |
|  | reggeli, tízórai | 197 Ft |
|  | ebéd | 364 Ft |
|  | uzsonna, vacsora | 277 Ft |
|  | ***összesen*** | **838 Ft** |

**Az óvodai, általános iskolai, valamint középiskolai felnőtt étkezők nyersanyagnormája:**

* reggeli, tízórai, uzsonna, vacsora esetén azonos az intézménytípusnak megfelelő gyermeknormával,
* ebéd esetén a középiskolai ebédnormával azonos.

A Bizottság az óvodai, általános és középiskolai, valamint kollégiumi gyermekétkezés intézményi térítési díját a nyersanyagköltség általános forgalmi adóval növelt összegével megegyező összegben, a felnőtt étkezés intézményi térítési díját a nyersanyagköltség rezsivel és általános forgalmi adóval növelt összegében javasolja megállapítani.

1. Szombathely Megyei Jogú Város Közgyűlésének Oktatási és Szociális Bizottsága, Szombathely Megyei Jogú Város Önkormányzatának Szervezeti és Működési Szabályzatáról szóló 34/2014. (XI.3.) sz. Önkormányzati rendelete 52. § (2) bekezdés 33. pontjában foglaltak alapján, a szociális étkeztetés területén alkalmazandó nyersanyagköltség összegeket a 2017. április 1-jétől 2018. március 31-éig terjedő időszakra vonatkozóan - a 351/2015.(XII.7.) GVB. számú határozatban jóváhagyott nyersanyagértékkel azonos összegben - az alábbiak szerint javasolja megállapítani:

|  |  |
| --- | --- |
| **Étkezési forma** | **Élelmezési nyersanyag költség** |
| normál ebéd | 289 Ft |
| diabetikus ebéd | 324 Ft |
| könnyű vegyes ebéd | 301 Ft |
| Gondozóház reggeli | 102 Ft |
| Gondozóház vacsora | 134 Ft |

**Felelősök:** Rettegi Attila a Bizottság elnöke

/A végrehajtás előkészítéséért:

dr. Bencsics Enikő, az Egészségügyi és Közszolgálati Osztály vezetője,

Kulcsár Lászlóné, a Pálos Károly Szociális Szolgáltató Központ és Gyermekjóléti Szolgálat vezetője,

Pósfainé Sebestyén Bianka, a Szombathelyi Egyesített Bölcsődei Intézmény és Családi Napközi vezetője,

Imréné Erényi Katalin a Szombathelyi Köznevelési GAMESZ igazgatója,

Óvodák vezetői/

**Határidő:** 2017. március 31.